stanford-oval/wikipedia huggingface dataset:
Chrysler Neon

| Chrysler Neon |
| --- | --- |
 Suomessa myyty toisen sukupolven Chrysler Neon (2001).
Valmistustiedot
Valmistusmaa:   Yhdysvallat  Meksiko
Valmistaja:  Chrysler
Konserni:  Chrysler DaimlerChrysler
Valmistusvuodet:  1994-2005
Muut nimet:  Dodge Neon Plymouth Neon
Korimalli:  2-ovinen coupé 4-ovinen sedan
Edeltäjä:  Dodge Shadow Plymouth Sundance
Seuraaja:  Dodge Caliber
Vetotapa:  etuveto
Chrysler Neon on Chryslerin vuosina 1994–2005 valmistama c-segmentin henkilöauto, jota myytiin Euroopassa ainoastaan Chrysler-merkin alla CS, SE, LE, LX sekä R/T -varustetasoilla. Neonin tullessa markkinoille Yhdysvalloissa, sitä verrattiin Honda Civiciin, Ford Escortiin ja Toyota Corollaan, hinnaltaan edullisena ja suorituskykyisimpänä. Myöhemmin Suomessa Neon sijoittui Honda Accordin, Mazda Familian ja Volkswagen Venton koko- ja hintaluokan autoihin (kts. Tekniikan maailman vertailu alla). Autoa markkinoitiin Yhdysvalloissa Plymouth sekä Dodge Neonina, joista oli saatavana useita variaatioita mm. coupe, Srt-4, Srt-4 ARC, R/T. Neonien valmistus loppui 23. syyskuuta 2005. DaimlerChrysler korvasi mallin Dodge Caliberilla vuosimallista 2006 alkaen.
1 Gen 1994-1999

Dodge Neonin mallivuosi 1995 tuli markkinoille vuoden 1994 alussa Yhdysvalloissa ja se suunniteltiin valmistuskustannuksiltaan edulliseksi. Säästösyistä kannentiiviste vaihdettiin suunnitellusta kolmikerroksisesta hieman halvempaan, jota ei suunnittelussa otettu huomioon aiheuttaen tiivisteen hajoamisen ennenaikaisesti. Kun ongelma havaittiin 1996-1997, rikkoontuneet autot korjattiin valmistajan puolesta ja siirryttiin käyttämään suunnitelman mukaista tiivistettä, joka paransi tiivisteen kestävyyttä. Säästöjä haettiin myös vaihteistoöljyn jäähdyttimestä, joka sulautettiin moottorin jäähdyttimen kiertoon käyttäen jäähdytysnesteen seassa korroosioherkkiä messinkisiä putkia oman erillisen jäähdyttimen sijaan. Vikatilanteessa jäähdytysneste virtaa vaihteistoon altistaen sinällään erittäin kestävän vaihteiston glykolille, joka tuhoaa kitkapinnat. Kolariturvallisuus testattiin Yhdysvalloissa surkein arvosanoin (Poor).
Manuaalivahteisena ja kevyenä polttoaineenkulutus on alle kuusi litraa sadalla kilometrillä maantieajossa. Automaattiversion kulutus on maltillinen, mutta vanhahtavana kolmivaihteisena kulutus nousee noin seitsemään litraan jopa maantiellä.
2 Gen 1999-2005

Neon uudistettiin paljon 2000-2005 mallisarjoihin jolloin ajo-ominaisuudet ja mukavuus paranivat. Alustakin koki muutoksia. Kolariturvallisutta yritettiin parantaa ja arvosanaksi tuli välttävä nokkakolarissa ja surkea sivutörmäyksessä. Muutosten myötä paino lisääntyi. 2001 jälkeen uudistettiin manuaalivaihteisto vahvempaan sekä automattivaihteisto nelivaihteiseen. 2003 uudistettiin moottorinohjaus ngc-sukupolveen sekä turvalaitteistoa. Saataville tuli sivuturvatyynyt, jotka paransivat surkeaa tulosta kolaritestissa huomattavasti. Samana vuonna esiteltiin malliston huipulle Dodge Neon SRT-4, jonka 2,4-litrainen moottori tuotti noin 230 hevosvoimaa. Auto oli aikanaan Yhdysvaltain nopein sarjatuotantoauto alle 20 000 dollarin: kiihtyi 0-100 km/h alle 6 sekunnin.
Teknisiä ominaisuuksia

Auton pienehkö ilmanvastuskerroin (0,335) mahdollistaa 132 hevosvoiman moottorilla 197 km/h huippunopeuden ja erittäin hyvän polttoainetalouden, varsinkin auton suorituskykyyn nähden. Neon on matala ja siinä on etupuskurin alla pehmeä etuspoileri. Ohjaus on kevyt yhdysvaltalaiseen tyyliin, eikä alusta ole kova. Neonin pyörät ovat auton nurkissa, mikä tekee ajettavuudesta jämäkän ja hauskan. Ensimmäisen sukupolven malleissa ääneneristys oli heikko, mikä toi erityisesti nastarenkaiden äänet melko hyvin matkustamoon. Meluun vaikutti myös 1. version Neoneissa käytetyt kehyksettömät ovilasit. Vuoden 2000 mallinen toisen sukupolven Neon tarvitsi 11,2 sekuntia kiihtyäkseen 0-100 km/h.
Teknisiä ominaisuuksia > Kori

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Tyyppi | Otsapinta-ala | Ilmanvastuskerroin | Korkeus | Akselinväli | Eturaideleveys | Takaraideleveys |
| Coupe | 1,9145 | 0,335 | 1,345 | 2,642 | 1,458 | 1,458 |
| Sedan | 1,9145 | 0,335 | 1,342 | 2,642 | 1,458 | 1,458 |
Teknisiä ominaisuuksia > Moottorit

Dodge Neonin moottori perustuu väljästi Chryslerin K-moottoriin vuodelta 1981. Moottori on sylinterisijoitukseltaan rivimoottori. Yleisin moottori on 2,0-litrainen SOCH. Samasta moottorista on lisäksi 1,6-litrainen sekä 1,8-litrainen versio. 1,6-litraista käytettiin myös ensimmäisen sukupolven MINI:ssä. 2,0-litrainen on tuttu myös Chrysler Stratuksen pienimpänä moottorina.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Tyyppi/Malli/Tilavuus | Halkaisija x Isku | Teho/Kierrosluku | Vääntö/Kierrosluku | Puristussuhde | Sylinteri-/venttiililuku | Oktaaniluku | Vuosi |
| SOHC/A588/1996 cm³ | 87,5 mm x 83 mm | 132 hv / 6000 | 174,9 Nm / 5000 | 9,8:1 | 4 / 16 | 87 | 1995-1999 |
| DOHC/420A/1996 cm³ | 87,5 mm x 83 mm | 150 hv / 6500 | 180,3 Nm / 5500 | 9,6:1 | 4 / 16 | 87 | 1995-1999 |
Teknisiä ominaisuuksia > Voimansiirto

Dodge Neoneissa on sekä manuaali- että automaattivaihdelaatikkoja. Oli viisivaihteinen M5- manuaali, kolmi- ja myöhemmin nelivaihteinen automaatti sekä nelivaihteinen Autostick-vaihteisto, jossa myös vaihteen käsivalintamahdollisuus. Suurin osa Neoneista on varustettu automaattilaatikolla. Vaihteistojen välityksissä on eroa 1. ja 2. sukupolven välillä. 1. sukupolven manuaalivaihteinen kulutti vähemmän ja kiihtyi nopeammin kuin toisen sukupolven manuaalivaihteinen.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Tyyppi | Malli | Ensimmäinen vaihde | Toinen vaihde | Kolmas vaihde | Neljäs vaihde | Viides vaihde |
| 5-vaihteinen | käsivalintainen | 3,54 | 2,13 | 1,36 | 1,03 | 0,72 |
| 3-vaihteinen | automaattinen | 2,69 | 1,55 | 1,00 |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Chrysler Club of Finland  (Arkistoitu – Internet Archive) Chrysler Neon
Suomi24  (Arkistoitu – Internet Archive) Dodge
Chrysler Neon  (Arkistoitu – Internet Archive)
Ilta-Sanomat:  (Arkistoitu – Internet Archive) Autostick-vaihteisto, 4. helmikuuta 2002
Tekniikan Maailma: Uuden vuosituhannen ensimmäinen: Dodge Neon R/T 2001, 16/1999, s. 158
Tekniikan Maailma: Chrysler Neon 2,0 LE Autom. Pikku Amerikka, 16/1999, s. 172
Tekniikan Maailma: Ajan peluuta peruspirssillä: Chrysler Neon, 9/1998, s. 125
Tekniikan Maailma: TM Käyttötesti, Chysler Neon 2,0 LE Automatic, 4/1997, s. 12
Tekniikan Maailma: TM vertailu, Nelimaaottelu: Chrysler Neon 2,0 SE, Honda Accord 2,0i, Mazda Familia 1,8 GLX, Volkswagen Vento 2,0 GL, 13/1995, s. 20
Tekniikan Maailma: Chrysler Neon: Ehdolla Eurooppaan, 16/1994, s. 16
Tuulilasi:  (Arkistoitu – Internet Archive) 4/2003, Tapio Ketonen
Tuulilasi:  (Arkistoitu – Internet Archive) 10/1999, Oskari Pentti
Tuulilasi:  (Arkistoitu – Internet Archive) Rekisteröintilasto 2003
Tekniikan Maailman arkisto:
Dodge Neon (1995-1999).
Toisen mallisarjan Dodge Neon (2003-2005).
Euroopassa myyty ensimmäisen sukupolven Chrysler Neon.
David Renton

David Lockhart-Mure Renton (Baron Renton, KBE, QC, TD, DL, PC) (12. elokuuta 1908 – 24. toukokuuta 2007) oli brittiläinen poliitikko. Hän istui yli kuusikymmentä vuotta maansa parlamentissa.
Renton istui vuosina 1945–1979 Yhdistyneen kuningaskunnan parlamentin alahuoneen jäsenenä Huntingdonshiren vaalipiiristä. Hänestä tehtiin sen jälkeen elinikäinen ylähuoneen jäsen, ja hän oli ylähuoneen vanhin jäsen 4. huhtikuuta 2004 lähtien. Hän kuoli 98-vuotiaana Abbots Riptonissa, Cambridgeshiressa.
Renton jätti jälkeensä kaksi tytärtä, Carolinen ja Claren. Hänellä oli myös kolmas tytär, Rettin oireyhtymän vammauttama Davina, joka menehtyi lokakuussa 2006. Renton oli vuodesta 1947 naimisissa Claire Cicely "Paddy" Duncanin kanssa, mutta jäi leskeksi vaimon kuoltua syöpään vuonna 1986.
David Reierson

| David Reierson> Henkilötiedot |
| --- | --- |
Syntynyt: 30. elokuuta 1964 (ikä 60) Bashaw, Alberta, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  89 kg
Pelaajaura
Pääsarjaura:  1986–1000
Seurat:  Moncton Golden Flames (AHL) Salt Lake Golden Eagles (IHL) Calgary Flames (NHL) HC Ambrì-Piotta (NLA) Tappara (SM-Liiga) Gothiques d'Amiens (Ligue Magnus) EC Hannover (DEL) Augsburger Panther (DEL)
NHL-varaus:  29. varaus, 1982 Calgary Flames
David Reierson (s. 30. elokuuta 1964 Bashaw, Alberta, Kanada) on kanadalainen entinen jääkiekkoilija, pelipaikaltaan puolustaja. Hän on Calgary Flamesin toisen kierroksen varaus vuodelta 1982.
Ennen ammattilaisuraansa Reierson pelasi ja opiskeli Michigan Tech yliopistossa vuosina 1982-1986. Yliopistouran jälkeen hän siirtyi pelaamaan Kanadan maajoukkueeseen ja liittyi runkosarjan jälkeen AHL-joukkue Moncton Golden Flamesin ryhmään pelaten siellä kuusi pudotuspeliottelua. Kaksi seuraavaa kautta hän pelasi IHL-joukkue Salt Lake Golden Eaglesin riveissä päästen pelaamaan myös kahdessa NHL-ottelussa, jotka jäivät hä'nen uransa ainoiksi.
Kaudelle 1989-1990 Reierson teki sopimuksen Sveitsiin Ambri-Piottan joukkueeseen, josta siirtyi jo kuuden pelatun ottelun jälkeen Suomeen ja Tapparaan. Reierson pelasi loppukaden aikana 32 runkosarja- ja seitsemän playoff-ottelua. Myös seuraava kausi kului Tapparassa jonka jälkeen hän siirtyi kolmeksi vuodeksi Ranskaan. Kolmen Ranskan kauden jälkeen matka vei Saksan pääsarjaan kahdeksi vuodeksi, josta palasi kaudelle 1996-1997 takaisin Amiensin joukkueeseen.
David Reinhold Waldemar Nordmann

David Reinhold Waldemar Nordmann (19. kesäkuuta 1850 Hamina – 19. marraskuuta 1914 Varsova) oli Venäjän keisarillisessa armeijassa palvellut suomalainen kenraalimajuri.
Nordmannin vanhemmat olivat luutnantti, kollegineuvos Peter Niklas Nordmann ja Maria Sofia Hoffrén ja puoliso vuodesta 1879 Agnes Wizunia Taulowski. Nordmann tuli oppilaaksi Haminan kadettikouluun 1862 ja määrättiin sieltä 1871 valmistuttuaan kornettina palvelukseen 6. Volynian ulaanirykmenttiin. Hänet ylennettiin luutnantiksi 1873, aliratsumestariksi 1877 ja ratsumestariksi 1878. Nordmann suoritti upseerien ratsuväkikoulun kurssin Pietarissa 1888–1889. Everstiluutnantiksi hänet ylennettiin 1896 ja siirrettiin 18. rakuunarykmenttiin. Everstiksi ylennettynä Nordmann määrättiin 1. reserviratsuväkiprikaatin komentajaksi vuonna 1908, mistä tehtävästä ja samalla sotapalveluksesta hän sai eron kenraalimajurina vuonna 1910.
David Davidson

David Davidson (s. 17. marraskuuta 1986 Accra, Ghana) on ghanalainen jalkapalloilija, pelipaikaltaan keskuspuolustaja. Hän edustaa tadžikistanistanilaista Vakhsh Qurghonteppaa.
Davidson on edustanut myös suomalaisia KTP:tä ja TP-47:ää sekä kazakstanilaista FK Tarazia. Hän pelasi kaudella 2007 KTP:ssä 18 Veikkausliigan ottelua.
Herbert Pundik

| Herbert Pundik |
| --- | --- |
 Pundik vuonna 1962.
Henkilötiedot
Syntynyt: 23. syyskuuta 1927
Kuollut: 8. joulukuuta 2019 (92 vuotta) Tel Aviv, Israel
Ammatti:  toimittaja
Puoliso:  Sussi Pundik
Lapset:  3
Uskonnollinen kanta:  juutalainen
Toimittaja
Radio:  Danmarks Radio
Lehti:  Information Davar Politiken
Palkinnot
 Cavlingprisen 1967 
Herbert Pundik (23. syyskuuta 1927 – 8. joulukuuta 2019) oli tanskanjuutalainen toimittaja. Hän toimi Information-lehden matkustavana kirjeenvaihtajana muun muassa Israelissa ja työskenteli myös israelilaiselle Davar-lehdelle sekä Tanskan yleisradiolle. Vuosina 1970–1993 hän oli Politiken-lehden päätoimittaja. Pundik paljasti vuonna 2010 toimineensa vuoteen 1970 saakka Mossadin agenttina.
Pundikin isä oli nuorena muuttanut perheensä mukana Ukrainasta Tanskan Kööpenhaminaan pakoon juutalaisvainoja. Vuonna 1943 Pundik puolestaan pakeni Tanskasta perheensä kanssa Ruotsiin. Pundik osallistui Israelin itsenäisyyssotaan vuonna 1948. Hänen vanhin poikansa Uri kaatui Jom kippur -sodassa 1973. Toinen poika Ron puolestaan oli edistämässä Oslon rauhanprosessin käynnistymistä. Lisäksi Pundikilla ja hänen vaimollaan Sussi Pundikilla (oik. Inge Ruth, o.s. Ginsborg) on Michal-niminen tytär.
Aiheesta muualla

Kuvia tai muita tiedostoja aiheesta Herbert Pundik Wikimedia Commonsissa
Combat Zone Wrestling

Combat Zone Wrestling (CZW) on Philadelphiassa Yhdysvalloissa toimiva showpainipromootioselvennä. Sen painiottelut perustuvat "ultraviolenceen" tai "hardcoreen" ja otteluissa käytetään usein piikkilankaa (joskus kehän narujen tilalla ovat piikkilangat), piikkilankaan käärittyjä pesäpallomailoja, loisteputkia, nastoja, lasia, tikapuita, tulta, pöytiä ja paljon muitakin tavaroita joilla vastustajat telovat toisiaan. CZW on yksi maailman suurimmista hardcore/ultraviolence painipromootioistaselvennä.
Historia

Vuoden 1998 lopussa John Zandig (John Corson) avasi painikoulun New Jerseyiin, jossa hän koulutti ensimmäisen oppilaansa, Lobon, joka oli hänen entinen työtoverinsa. Muutaman kuukauden päästä hänelle tuli kaksi uutta oppilasta, Nick Gage ja Justice Pain, jotka jo alkuvuonna paljastettiin veljeksiksi. Neljäs koulutettu oppilas oli Ric Blade, jolla oli taustaa taistelulajeista.
Tapahtumat

CZW:lla on kolme jokavuotista tapahtumaa: Cage of Death, Tournament of Death ja Best of the Best.
Huhtinen (täsmennyssivu)

Huhtinen voi tarkoittaa seuraavia:
Huhtinen, Porvoon kaupunginosa
Aki-Mauri Huhtinen (s. 1966), suomalainen eversti, filosofi ja Maanpuolustuskorkeakoulun professori
Anni Huhtinen (1884–1960), suomalainen kansanedustaja (SDP)
Immo Huhtinen (1932–1998), suomalainen pistooliampuja
Juhani Huhtinen (s. 1951), suomalainen estejuoksija
Kaarina Huhtinen (s. 1939), suomalainen kirjailija
Linda Huhtinen (s. 1989), suomalainen runoilija ja vapaa kirjoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Huhtinen”, voi hakea sivunnimihaulla, laajalla sivunnimihaulla tai tekstihaulla.
Combourg

| Combourg (Komborn) |
| --- | --- |
 Château de Combourg ja Lac Tranquille
 vaakuna
 Combourg
 Koordinaatit: 48°24′31″N, 1°45′06″W 
Valtio:  Ranska
Alue:  Bretagne
Departementti:  Ille-et-Vilaine
Arrondissementti:  Saint-Malo
Pinta-ala:  
 – Kokonaispinta-ala:  63,6 km²
Väkiluku (2017):  5 940 
 – Väestötiheys:  93 as./km²
Kunnan numero:  35085
 
 Kunnan kotisivut 
Infobox OKVirheellinen NIMI-arvo: 
Combourg (bretoniksi Komborn) on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 40 kilometriä Saint-Malon kaupungista kaakkoon.
Combourgin läpi virtaa Linonjoki. Joki on padottu muodostaen keskustaan Lac Tranquille -järven. Kunnan keskustassa on massiivinen keskiaikainen linna Château de Combourg. Tämä graniittilinna on rakennettu 1100-luvun ja 1400-luvun välisenä aikana Bretagnen rajojen puolustamiseksi. 1700-luvun lopulla ranskalainen kirjailija François-René de Chateaubriand vietti linnassa lapsuutensa. Toinen suuri keskustan graniittirakennus on 1500-luvulla rakennettu Maison de la Lanterne. Samalta ajalta on osittain puurakenteinen Maison des Templiers.
Château de Combourg
Maison de la Lanterne
Maison des Templiers
Aiheesta muualla

Kuvia tai muita tiedostoja aiheesta Combourg Wikimedia Commonsissa
Huhtanen

Huhtanen on suomalainen sukunimi, joka on muun muassa seuraavilla henkilöillä:
Heikki Huhtanen (s. 1938), yritysjohtaja, teollisuusneuvos
Jaakko Huhtanen (1855–1943), maanviljelijä, kauppias ja valtiopäivämies
Markku Huhtanen (1976–2006), jääpalloilija ja jalkapalloilija
Marko Huhtanen (s. 1967), sovelletun matematiikan professori
Miika Huhtanen (s. 1993), jääkiekkoilija
Nestori Huhtanen (1907–1988), näyttelijä, teatteriohjaaja ja teatterinjohtaja
Otto Huhtanen (1891–1978), vapaapainija ja kreikkalais-roomalaisen tyylin painija
Reetta Huhtanen (s. 1981), dokumenttielokuvaohjaaja
Seija Huhtanen (kirjailijanimi Seija Hiilihuhta, 1903–1980), kirjailija
Tuomas Huhtanen (s. 1987), jääkiekkoilija
Urpo Huhtanen (1935–2011), kuvataiteilija ja graafikko
Veikko Huhtanen (1919–1976), telinevoimistelija
| --- | --- |
: Tällä täsmennyssivulla luetellaan henkilöitä, joilla on sama sukunimi.
David Dastmalchian

| David Dastmalchian |
| --- | --- |

Henkilötiedot
Koko nimi:  David Dastmalchian
Syntynyt: 21. heinäkuuta 1977 (ikä 47) Philadelphia, Pennsylvania, Yhdysvallat
Ammatti:  näyttelijä
Näyttelijä
Aktiivisena:  2005–
Merkittävät roolit:   Pilkkumies (The Suicide Squad: Suicide Mission)  Thomas Schiff (Yön ritari)  Kurt Goreshter (Marvel Cinematic Universe)  Bob Taylor   (Vangitut)  Coco (Blade Runner 2049) 
Aiheesta muualla
IMDb
David Dastmalchian on yhdysvaltalainen näyttelijä. Hän on esiintynyt uransa aikana monessa elokuvissa, joihin kuuluvat muun muassa Yön ritari (2008), Ant-Man (2015), Blade Runner 2049 (2017), Ant-Man and the Wasp (2018), The Suicide Squad: Suicide Mission (2021) ja Dyyni (2021).
Combat Rock Industry

| Combat Rock Industry |
| --- | --- |

Perustettu:  2000
Perustajat:  Janne Tamminen ja Jani Koskinen
Tyylilajit:  punk
Kotimaa:  Suomi
Sijainti:  Helsinki
Kotisivu
Infobox OKNimi-testi OK: 
Combat Rock Industry on suomalainen, riippumaton levy-yhtiö. Se julkaisee pääasiassa hardcore punk-, punk rock- ja metalcore-yhtyeiden levyjä. Julkaisuja on 60 kappaletta lokakuun 2008 alkuun mennessä.
Yhtiön ovat perustaneet Endstandissa soittava Janne Tamminen ja I Walk The Linessa soittava Jani Koskinen vuonna 2000.
Keväällä 2004 avattiin Combat Rock Shop -niminen levykauppa Helsingin keskustaan. Se myy CRI:n julkaisujen lisäksi muita punk-levyjä, -lehtiä ja oheistuotteita.
Combat Rock Industrylle levyttäneitä yhtyeitä

| --- | --- |
 Abduktio  Another Sinking Ship  Atom Notes  Bombshell Rocks  Confusa  Cigarette Crossfire  A Death in the Family  Deathbed  Down My Throat  First Times  Endstand  The Heartburns  Hero Dishonest  I Walk The Line  Kakka-hätä 77  Karanteeni  Kieltolaki :  Kuudes silmä  Lama  Lighthouse Project  Austin Lucas  Manifesto Jukebox  Nine  Oi Polloi  On a Solid Rock  The Phoenix Foundation  Rotten Sound  Selfish  St. Hood  Särkyneet  Unkind  Victims  Wasted
Aiheesta muualla

Combat Rock Industry
Combat Rock Shop (Arkistoitu – Internet Archive)
Combrand

| Combrand |
| --- | --- |
 Combrandin kylänraittia
 Combrand
 Koordinaatit: 46°51′54″N, 00°41′18″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Bressuire
Pinta-ala:  
 – Kokonaispinta-ala:  24,6 km²
Väkiluku (2016):  1 168
 – Väestötiheys:  47,4 as./km²
Postinumero:  79140
Infobox OKVirheellinen NIMI-arvo: 
Combrand on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pohjoisosassa Bressuiren kaupungin länsipuolella. Kunnan pinta-ala on 24,6 neliökilometriä ja siellä on arviolta 1 168 asukasta (vuonna 2016).
Combrandin lähikunnat ovat Cerizay (5 km), Mauléon (10 km) ja Bressuire (18 km). Kunnassa on puunjalostusteollisuutta ja yhteensä noin 250 teollista työpaikkaa.
Aiheesta muualla

Kuvia tai muita tiedostoja aiheesta Combrand Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Combrand
Käännös suomeksi
Huhtisen koulu

Huhtisen koulu
Huhtisen koulu on Porvoossa Huhtisissa sijaitseva alakoulu. Koulurakennuksen ensimmäinen osa valmistui vuonna 1995. Huhtisen koulun rehtorina toimii Minna Sumusalo. Koulun pihalle rakennetiin uusia kiipelytelineitä, urhelukenttiä, keinut ja oleskelualue vuonna 2022.[lähde? ]
Aiheesta muualla

Koulun kotisivut (Arkistoitu – Internet Archive)
Combinaison Dangereuse

| Combinaison Dangereuse LIM & Meiday |
| --- | --- | --- |

Studioalbumin tiedot
 Julkaistu: 22. maaliskuuta 2010
 Formaatti: CD
 Tyylilaji: Rap
 Kesto: 75.47
 Levy-yhtiö: Execution
LIMin muut julkaisut
| Evolution Urbaine 2009 | Combinaison Dangereuse 2010 | Illicite Raï 2010 |
Meidayn muut julkaisut
| Premiere approche 2008 | Combinaison Dangereuse 2010 |   |
Combinaison Dangereuse on LIM:nin ja Meidayn studioalbumi, joka julkaistiin 22. maaliskuuta 2010. Levyllä vieraili muita rap-artisteja kuten Zeler, Samat ja Tero Rho.
Kappaleet

Intro – 2.42
Ça tire pour qui pour quoi – 4.12  (feat. Zeler)
Je traîne – 3.06
Itinéraire racailleux – 4.10  (feat. Samat)
Mon ghetto – 3.14
Cerveau niqué – 4.24
Le Detroit – 3.40  (feat. Samira & Denver)
Niqué leur mère – 3.04
Sauve qui peut – 3.56  (feat. Jamel Staisi)
Grandir dans l'illicité – 3.35  (feat. Art Coral Crew)
Nos vies sont foncedées – 3.26
Jalousie – 4.22  (feat. Mess Lady)
Est ce donc ça – 3.53  (feat. Mess Lady)
On rêve d'une vie tranquille – 3.48
Laisse moi faire ma pièce – 4.29  (feat. Najim)
Dangereux – 3.50
Coup d'état – 2.55
Crapule – 4.50  (feat. Tero Rho)
La relève – 2.54
Freestyle – 4.51
Listasijoitukset

| Vuosi | Lista | Sijoitus |
| --- | --- | --- |
| 2010 |  Les Charts | 37 |
David Darling

David Darling (3. maaliskuuta 1941 Elkhart, Indiana – 8. tammikuuta 2021) oli yhdysvaltalainen tyylillisesti eklektinen sellisti. Hän soitti akustisen sellon lisäksi sähköselloa.
Darling aloitti pianotunneilla käymisen 5-vuotiaana ja klassisen sellonsoiton opiskelun 10-vuotiaana. Myöhemmin hän opiskeli Indianan osavaltionyliopistosta, josta sai kandidaatin ja maisterin arvot musiikkipedagogiikassa. Opiskeluaikoinaan hän soitti eri instrumentteja ja lauloi monenlaisissa kokoonpanoissa. Hänen sellonsoiton opettajiaan olivat Lorne Munroe, Gilbert Reese, Fritz Magg ja János Starker. Darling suoritti myös sävellysopintoja, opiskeli stipendillä Pierre Monteux'n orkesterinjohtokoulussa ja opiskeli jazzin esittämistä Bostonin Berklee School of Musicissa. Hän keskittyi samoin urheiluun, etenkin tennikseen, jossa kilpaili yliopistotasolla.
Darling aloitti vuonna 1966 työskentelyn koulun orkesterin- ja yhtyeenjohtajana Evansvillessä, Indianassa. Vuonna 1969 hän sai työpaikan Länsi-Kentuckyn yliopistosta. Pedagogisella urallaan hän on myös ollut mukana perustamassa kansainvälisesti toimivaa Music for People -koulutusverkostoa. Kesällä 1970 Darling asettui Tennesseen Nashvilleen ja liittyi Paul Winter Consortiin, jossa toimi vuoteen 1987 saakka. Vaikka Darling keskittyi pääasiassa toimintaansa Paul Winter Consortissa, hän työskenteli myös avustavana pääsellistinä Nashvillen sinfoniaorkesterissa ja studiomuusikkona. Myöhemmin Darling on luonut soolouraa ja tehnyt opetustyötä. Hänen musiikillisten yhteistyökumppaneidensa joukossa ovat olleet muiden muassa Ralph Towner, Glen Moore, Collin Walcott, Paul McCandless, Jan Garbarek, Arild Andersen, Paul Horn, Steve Kuhn, Terje Rypdal, Jan Christensen, Ketil Bjørnstad, Pierre Favre, Dino Saluzzi, Barry Lopez, Michael Jones ja Paolo Vinaccia. Elokuvissa Darling on työskennellyt muiden muassa Jean-Luc Godard'n ja Wim Wendersin kanssa. Hänen yhteistyökumppaneidensa joukossa on ollut myös monia kirjoittamisen ja tanssin osaajia. Erilaisten hieronta-, jooga- ja rentoutumismenetelmien harjoittajat ovat ottaneet Darlingin musiikkia käyttöönsä.
Monia Darlingin levytyksiä on tuottanut Wind Over the Earth Recordsin perustaja Mickey Houlihan. Levytysuransa ECM Recordsilla Darling aloitti vuonna 1979. Hänen levyjensä joukossa ovat yhdeksi hänen suosituimmistaan päässyt Eight String Religion (1993), taolaisen ajattelun vaikutteita ilmentävä The Tao of Cello (1989), Pulse-lehden 10 Best Contemporary Instrumental Albums -listalle vuonna 1992 päässyt Cello (1991) ja Grammy-ehdokkuuden vuonna 2002 tuonut Cello Blue (2001). Albumi Prayer for Compassion (2009) toi Darlingille Grammyn vuonna 2010 parhaana new age -albumina.
Darling asuu Goshenissa, Connecticutissa, jossa hänellä on kotistudio Camp David Recording Studios. Hänellä on kaksi tytärtä.
Horror Vacui

| Horror Vacui Marianas Rest |
| --- | --- | --- |

Studioalbumin tiedot
 Julkaistu: 22. lokakuuta 2016 
 Kesto: 52.35
 Levy-yhtiö: Sliptrick Records
Marianas Restin muut julkaisut
|   | Horror Vacui 2016 | Ruins 2019 |
Horror Vacui on melodista doom metallia soittavan Marianas Restin debyyttialbumi. Se julkaistiin 22. lokakuuta 2016
Kappaleet

The Millennialist – 5.59
Nadir – 6.04
For the Heartless – 7.51
Hurts Like Hell – 5.57
A Lonely Place to Die – 5.48
Chokehold – 8.03
Place of Nothing – 5.18
Vestigial – 7.33